സൗദിയില് 5 11 വയസ്സുകാര്ക്ക് ഫൈസര് വാക്സിന് അനുമതി ജിദ്ദ: കോവിഡിനെതിരായ ഫൈസര് വാക്സിന് BNT162b2 സ്വീകരിക്കാന് സൗദിയില് അഞ്ചുമുതല് 11 വരെ പ്രായമുള്ളവര്ക്ക് ഫുഡ് ആന്ഡ് ഡ്രഗ് അതോറിറ്റി അനുവാദം നല്കി. ഫൈസര് കമ്ബനിയുടെ അപേക്ഷയെ തുടര്ന്നാണ് നടപടിയെന്ന് അതോറിറ്റി വ്യക്തമാക്കി.ഇതോടെ രാജ്യത്തെ ആരോഗ്യവകുപ്പിന് ഈ പ്രായത്തില് പെട്ടവര്ക്ക് കൂടി ഫൈസര് വാക്സിന് കുത്തിവെക്കാന് കഴിയും. വാക്സിന് നിശ്ചയിച്ച വ്യവസ്ഥകള് പാലിക്കുന്നതായി കമ്ബനി ഉറപ്പുനല്കിയ സാഹചര്യത്തിലാണ് ഈ പ്രായക്കാര്ക്ക് വാക്സിന് നല്കാനുള്ള തീരുമാനം. ഇൗ പ്രായക്കാര്ക്കുള്ള വാക്സിന് ഫലപ്രാപ്തിയും സുരക്ഷിതത്വവും വിലയിരുത്തുന്ന ക്ലിനിക്കല് റിപ്പോര്ട്ടുകളും പഠനങ്ങളും കമ്ബനി സമര്പ്പിച്ചതിലുള്പ്പെടുമെന്നും ഫുഡ് ആന്ഡ് ഡ്രഗ് അതോറിറ്റി വ്യക്തമാക്കി. 2020 ഡിസംബര് 10നാണ് സൗദിയില് ഫൈസര് വാക്സിന് രജിസ്റ്റര് ചെയ്യാന് അതോറിറ്റി സമ്മതിച്ചത്. തുടര്ന്ന് ആരോഗ്യ വകുപ്പിന് ഫൈസര് വാക്സിന് ഇറക്കുമതി ചെയ്യാനും ഉപയോഗിക്കാനും അതോറിറ്റി അനുമതി നല്കുകയും ചെയ്തിരുന്നു. നിരവധി പേര്ക്ക് ഇതിനകം ഫൈസര് വാക്സിന് നല്കുകയും ചെയ്തിട്ടുണ്ട്.